PLINY: NATURAL HISTORY 



petantur, sed et fere ^ cuncta quid caveant. elephans 



homine obvio forte in solitudine et simpliciter 



oberrante clemens placidusque etiam demonstrare 



viam traditur, idem vestigio hominis animadverso 



prius quam homine intremescere insidiarum metu, 



subsistere olfactu,^ circumspectare, iras proflare, 



nec calcare sed erutum proxumo tradere, illum 



sequenti, simili nuntio usque ad extremimi, tunc 



agmen circumagi et reverti aciemque dirigi : adeo 



omnium odori durare virus illud, maiore ex parte ne 



10 nudorum quidem pedum. sic et tigris, etiam feris 



ceteris truculenta atque ipsa elephanti quoque 



spernens vestigia, hominis viso transferre dicitur pro- 



tinus catulos — quonam modo agnito, ubi ante con- 



specto illo quem timet? etenim tales silvas minime 



frequentari certum est. sane mirentur ipsam vestigii 



raritatem ; sed unde sciunt timendmn esse ? immo 



vero cur vel ipsius conspectum paveant tanto 



viribus, magnitudine, velocitate praestantiores ? nimi- 



rum haec est natura rerum, haec potentia eius, 



saevissimas ferarum maximasque numquam vidisse 



quod debeant timere et statim intellegere cum sit 



timendum. 



^ Salm. : et per. * v.l. ab olfactu. 



8 



